ປະຊາຊົນຝຣັ່ງ ປ່ອນບັດ ເລືອກຕັ້ງເອົາ ສະພາທ້ອງຖິ່ນ
ການສຳຫຼວດຫາງສຽງ ສະແດງໃຫ້ເຫັນວ່າ ພັກແນວໂຮມ ຂອງທ່ານນາງ Marine Le Pen ກຳລັງໄດ້ຮັບສຽງສະໜັບສະໜຸນ ສູສີກັນກັບ ພັກສັງຄົມນິຍົມ ຂອງ ປ. Francois Hollande.
ທີ່ປະເທດຝຣັ່ງ ບັນດາຜູ້ມີສິດປ່ອນບັດ ອອກໄປປ່ອນບັດເລືອກ ຕັ້ງໃນວັນອາທິດມື້ນີ້ ເພື່ອເລືອກເອົາສະມາຊິກສະພາທ້ອງຖິ່ນ ມີການເບິ່ງກັນຢ່າງກວ້າງຂວາງວ່າ ການເລືອກຕັ້ງມື້ນີ້ ເປັນໂອ ກາດໜຶ່ງສຳຫລັບໃຫ້ທ່ານນາງ Marine Le Pen ແລະພັກ ແນວໂຮມແຫ່ງຊາດ ຫຼື FN ທີ່ນິຍົມຂວາຈັດຂອງທ່ານນາງ ສ້າງພື້ນຖານໄວ້ສຳຫລັບ ສະໝັກລົງແຂ່ງເລືອກຕັ້ງເປັນປະ ທານາທິບໍດີໃນປີ 2017 ດັ່ງທີ່ມີການຄາດໝາຍກັນໄວ້ນັ້ນ ການສຳຫລວດຫາງສຽງປະຊາຊົນ ສະແດງໃຫ້ເຫັນວ່າ ພັກ ແນວໂຮມຂອງທ່ານນາງ Le Pen ກຳລັງໄດ້ຮັບສຽງສະໜັບ ສະໜຸນ ສູສີກັນກັບພັກສັງຄົມນິຍົມຂອງປະທານາທິບໍດີ Francois Hollande ທີ່ ປົກຄອງປະເທດໃນປັດຈຸບັນ ແລະພັກ UMP ນິຍົມແນວ ທາງເດີມ ພາຍໃຕ້ການນຳພາຂອງອະດີດປະທານາທິບໍດີ Nicolas Sarkozy ຜ່ານມາ ພັກ FN ໄດ້ຮັບຄະແນນນິຍົມຫຼາຍຂຶ້ນ ຈາກການສະໜັບສະໜຸນຈຸດຢືນຂອງ ພັກ ໃນເລື້ອງຕ່າງໆທີ່ເປັນບັນຫາຂັດແຍ້ງທາງການເມືອງ ເຊັ່ນເລື້ອງຄົນເຂົ້າເມືອງ ເລື້ອງການຮວມເອົາສາສະໜາອິສລາມ ເຂົ້າໃນສັງຄົມຝຣັ່ງ ແລະຄວາມປາດຖະໜາຂອງພັກ ທີ່ຢາກອອກຈາກການໃຊ້ເງິນຢູໂຣ ແລະຫັນກັບມາໃຊ້ເງິນຝຣັ່ງເກົ່າຄືນນັ້ນ